Document ID: 32007D0808

RÅDETS AFGØRELSE 2007/808/FUSP
af 6. december 2007
om ændring af afgørelse 2006/807/FUSP om Den Europæiske Unions politimission i de palæstinensiske områder
RÅDET FOR DEN EUROPÆISKE UNION HAR -
under henvisning til Rådets fælles aktion 2005/797/FUSP af 14. november 2005 om Den Europæiske Unions politimission i de palæstinensiske områder (1), særlig artikel 14, stk. 2, sammenholdt med artikel 23, stk. 2, andet led, i traktaten om Den Europæiske Union, og
ud fra følgende betragtninger:
(1)
Den 14. november 2005 vedtog Rådet fælles aktion 2005/797/FUSP om Den Europæiske Unions politimission i de palæstinensiske områder for en treårig periode. Missionens operationelle fase startede den 1. januar 2006.
(2)
Den 20. november 2006 vedtog Rådet afgørelse 2006/807/FUSP (2), hvori det blev fastsat, at det budget, der skulle dække udgifterne i forbindelse med missionen fra den 1. januar 2007 til den 31. december 2007, skulle udgøre 2 800 000 EUR.
(3)
Dette budget bør også dække udgifterne i forbindelse med missionen fra den 1. januar 2007 til den 29. februar 2008 -
TRUFFET FØLGENDE AFGØRELSE:
Artikel 1
Artikel 1 i afgørelse 2006/807/FUSP affattes således:
»Artikel 1
1. Det endelige budget, der skal dække udgifterne i forbindelse med missionen fra den 1. januar 2007 til den 29. februar 2008, udgør 2 800 000 EUR.
2. EUPOL COPPS' endelige budget for perioden fra den 1. marts 2008 til den 31. december 2008 fastsættes af Rådet inden den 29. februar 2008.«
Artikel 2
Denne afgørelse træder i kraft på dagen for vedtagelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 6. december 2007.

Labels: 18
2
15
5